U livhana na vhuṱungu ha u xelelwa nga ane wa mufuna

“A vha vhoṱhe”, vho ralo muḓivhi wa zwa muhumbulo Vho Zanele Ludziya u bva sibadela tsha Stikland ngei Kapa Vhukovhela.U xelelwa nga mufunwa wau a zwo ngo vhuya zwa leluwa nahone zwi nga ḓisa tshaka dzo fhambanaho dza vhuḓipfi.“Hu na zwiga zwinzhi zwine vha nga zwi limuha musi mufunwa wavho a tshi khou pfa vhuṱungu, fhedzi u sa vha hone ha zwiga a zwi ambi uri muthu ha khou pfa vhuṱungu.“Vhathu vha nga  sumbedza  u sinyuwa, u dinalea, u ṱungufhala kana u sa vha na dzangalelo. Nḓi-la ine vha ita ngayo zwithu na yone i nga kwamea, sa musi vha tshi nga vha vha tshi khou vhilaedziswa nga mihumbulo na ngelelo dza mufu. Vha nga dovha hafhu vha vha na thaidzo ya u thetshelesa kana vha sumbedza vha tshi kanganyisea”, vho ralo Vho Ludziya.Vha eletshedza vhathu uri vha ṱhogomele tshanduko dza vhuḓifari, dzi fanaho na u sokou lila kana u hulela ha tshumiso ya zwikambi na zwidzidzivhadzi. “Vha nga daha u fhirisa zwe vha vha vha tshi dahisa zwone, vha nga ḓibvisa kana u ḓivalela kana vha ṱutshela fhethu kana vhathu. Vha nga ṱoḓa vhudziki kana phosho khulwane. Vha nga pfa vha na mbiti kana vha dinalea nga u ṱavhanya”, vho ralo.Musi vha tshi khou tikedza muthu ane vha mu funa, Vho Ludziya vha ri zwi a thusa u pfesesa maitele a u vha vhuṱunguni na uri vhathu vha pfa vhuṱungu nga nḓila dzo fhambanaho. Vho ṱalutshedza uri u pfa vhuṱungu a si tshiimo, fhedzi ndi maitele, zworalo vhathu vha dzulela u fhira kha maga a u vha vhuṱun-guni.Maga  o ḓoweleaho a sumbedzaho u vha vhuṱunguniMaga o ḓoweleaho a u vha vhuṱunguni  ndi u sa ṱan-ganedza kana u ṱutshela kule na vhaṅwe vhathu (u tshenzhema tshivhevhe kana u hanganea); tsinyuwo (u sinyutshela vhaṅwe vha si na zwe vha tshinya); u ḓiimisela u ita tshiṅwe na tshiṅwe u fhelisa vhuṱungu (u ḓivhona mulandu kha zwithu zwe wa sa zwi ite kana u zwi amba); mutsiko (u ṱungufhala hune ha ḓa musi vha tshi limuwa uri vhutshilo vhu ḓo bvela phanḓa hu si na vhafunwa vhavho); na u ṱanganedza (u wana nḓila ya u isa phanḓa na vhutshilo hu si na honoyo muthu).“Nḓila nthihi ya u kona u tshila na nyimele kana u ṋetshedza thikhedzo ndi u pfesesa uri u kha ḽiga  ḽifhio ḽa vhuṱungu  kana ḽine ane vha mu funa a vha khaḽo. Hezwi zwi nga ita uri muthu a khou pfaho vhuṱungu a pfe uri zwine a khou tshenzhema zwo ḓowelea. Kha vha ḓifare kana u fara muṅwe muthu nga vhuthu, vha sa fheli mbilu na u pfesesa, vha na muhumbulo wa uri zwine vha khou zwi tshenzhema zwi ḓo fhira,” vho ralo Vho Ludziya.
 


